Úradný vestník L 171 , 30/06/1997 S. 0049 - 0062



Smernica Komisie 97/31/ES z 11. júna 1997, ktorou sa prispôsobuje smernica Rady 76/760/EHS, týkajúca sa svetla na osvetlenie zadnej registračnej tabuľky motorových a ich prípojných vozidiel technickému pokroku (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS týkajúcu sa typového schvaľovania motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 96/79/EHS [2] najmä na jej článok 13 ods. 2, so zreteľom na smernicu Rady 76/760/EHS z 27. júla 1976 o aproximácii právnych predpisov členských štátov o osvetlení zadnej tabuľky s evidenčným číslom motorových vozidiel a ich prípojných vozidiel [3], naposledy zmenenú a doplnenú aktom o pristúpení Rakúska, Fínska a Švédska, najmä na jej článok 10, keďže smernica 76/760/EHS je jednou zo samostatných smerníc postupu ES typového schvaľovania stanoveného v smernici 70/156/EHS; keďže následne ustanovenia smernice 70/156/EHS týkajúce sa systémov vozidla, komponentov a samostatných technických jednotiek, sa uplatňujú pre túto smernicu; keďže najmä články 3 ods.4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k uvedenej smernici, aby mohlo byť typové schvaľovanie spracovávané na počítači; pretože sa osvedčenie(a) o typovom schválení uvedené v smernici 76/760/EHS musí (ia) podľa toho zmeniť; keďže sa musia zjednodušiť postupy, aby sa zachovala rovnocennosť stanovená v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Spojených národov pri zmene a doplnení uvedených nariadení; keďže ako prvý krok musia byť technické požiadavky smernice 76/760/EHS nahradené požiadavkami nariadenia č. 4 pomocou krížových odkazov; keďže sa uvádza odkaz na smernicu Rady 76/756/EHS [4], naposledy zmenenú a doplnenú smernicou Komisie 97/28/ES [5] a na smernicu 76/761/EHS [6], naposledy zmenenú aktom o pristúpení Rakúska, Fínska a Švédska; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol vytvorený smernicou 70/156/EHS, PRIJALA TÚTO SMERNICU: Článok 1 Smernica 76/760/EHS sa týmto mení takto: 1. Článok 1 ods.1 sa nahradí takto: "1. Členské štáty udelia EHS typové schválenie komponentu pre každý typ svetla na osvetlenie zadnej registračnej tabuľky, ktoré spĺňa konštrukčné a testovacie požiadavky stanovené v príslušných prílohách." 2. Prvý odsek článku 2 sa nahrádza takto: "Pre každý typ svetla na osvetlenie zadnej registračnej tabuľky, ktoré schválili podľa článku 1, vydajú členské štáty výrobcovi značku EHS typového schválenia komponentu podľa vzoru uvedeného prílohe I, dodatku 3". 3. Článok 4 sa nahrádza takto: "Článok 4 Príslušné orgány členských štátov sa postupom stanoveným v článku 4 ods.6 smernice 70/156/EHS, navzájom informujú o každom schválení, ktoré udelili, odmietli udeliť, alebo ktoré odobrali podľa tejto smernice." 4. Článok 9 sa nahrádza takto: "Článok 9 Na účely tejto smernice "vozidlo" je akékoľvek motorové vozidlo určené na prevádzku po ceste s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, a jeho prípojné vozidlá, s výnimkou koľajových vozidiel, poľnohospodárskych a lesných traktorov a všetkých mobilných strojov." 5. Prílohy sa nahrádzajú prílohou k tejto smernici. Článok 2 1. Od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov, nesmú členské štáty z dôvodov týkajúcich sa svetla na osvetlenie zadnej registračnej tabuľky: - odmietnuť udeliť typu vozidla alebo typu svetla uvedeného vyššie, ES typové schválenie alebo národné typové schválenie, alebo - zakázať registráciu, predaj alebo uvedenie do prevádzky vozidiel, alebo predaj alebo uvedenie do prevádzky svetiel na osvetlenie zadnej registračnej tabuľky, za predpokladu, že svetlá spĺňajú požiadavky smernice 76/760/EHS, naposledy zmenené a doplnené touto smernicou a že, s ohľadom na vozidlá, ktorých sa to týka, sú namontované podľa požiadaviek stanovených v smernici 76/756/EHS. 2. Od 1. októbra 1998 členské štáty: - nesmú naďalej udeľovať ES typové schválenie, a - môžu odmietnuť udeliť národné typové schválenie pre akýkoľvek typ vozidla z dôvodov týkajúcich sa svetiel na osvetlenie zadnej registračnej tabuľky a pre akýkoľvek typ svetla na osvetlenie zadnej registračnej tabuľky, ak nie sú splnené požiadavky smernice 76/760/EHS, zmenené touto smernicou. 3. Od 1. októbra 1999 sú požiadavky smernice 76/760/EHS, týkajúce sa svetiel na osvetlenie zadnej registračnej tabuľky ako komponentov, zmenené touto smernicou, platné pre účely článku 7 ods. 2 smernice 70/156/EHS. 4. Bez ohľadu na odsek 2 a 3, musia členské štáty svetlám na osvetlenie zadnej registračnej tabuľky určeným ako náhradné diely, naďalej udeľovať ES typové schválenie a povoľovať ich predaj a uvedenie do prevádzky v súlade predchádzajúcim znením smernice 76/760/EHS za predpokladu, že - sú určené na montáž do už používaných vozidiel, a - spĺňajú požiadavky uvedenej smernice, ktoré boli platné v dobe, kedy bolo vozidlo prvýkrát zaregistrované. Článok 3 Odseky a prílohy nariadenia EHK OSN č. 4 uvedené v prílohe II, v položke 2.1, sa uverejnia v Úradnom vestníku Európskych spoločenstiev do 1. júla 1997. Článok 4 1. Členské štáty najneskôr do 1. januára 1998 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. júli 1997, členské štáty splnia túto povinnosť šesť mesiacov po skutočnom dátume uverejnenia týchto textov. Bezodkladne o tom informujú Komisiu. Členské štáty uplatnia tieto opatrenia od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov. Keď členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 5 Táto smernica nadobúda účinnosť dvadsiaty deň po jej uverejnení v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 11. júna 1997 Za Komisiu Martin bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 18, 21.1.1997, s. 7. [3] Ú. v. ES L 262, 27.9.1976, s. 85. [4] Ú. v. ES L 262, 27.9.1976, s. 1. [5] Pozri stranu 1 tohto Úradného vestníka. [6] Ú. v. ES L 262, 27.9.1976, s. 96. -------------------------------------------------- PRÍLOHA " ZOZNAM PRÍLOH PRÍLOHA I: | Správne opatrenia pre typové schválenie | Dodatok 1: | Informačný dokument | Dodatok 2: | Osvedčenie o typovom schválení | Dodatok 3: | Vzory značiek ES typového schválenia komponentu | PRÍLOHA II | Rozsah platnosti a technické požiadavky | PRÍLOHA I SPRÁVNE OPATRENIA PRE TYPOVÉ SCHVÁLENIE 1. ŽIADOSŤ O ES TYPOVÉ SCHVÁLENIE KOMPONENTU 1.1. Žiadosť o ES typové schválenie komponentu podľa článku 3 ods.4 smernice 70/156/EHS pre typ svetla na osvetlenie zadnej registračnej tabuľky predloží výrobca. 1.2. Vzor informačného dokumentu je uvedený v dodatku 1. 1.3. Technickej službe zodpovednej za vykonávanie typových schvaľovacích testov sa musí predložiť nasledovné: 1.3.1. dve vzorky vybavené odporučeným svetlom alebo svetlami. 2. OZNAČENIE 2.1. Zariadenia predložené na ES typové schválenie komponentu, musia byť označené: 2.1.1. obchodným názvom alebo značkou výrobcu; 2.1.2. v prípade svietidiel s vymeniteľnými svetelnými zdrojmi: typ(y) predpísanej žiarovky; 2.1.3. v prípade svietidiel s nevymeniteľnými svetelnými zdrojmi: menovité napätie a výkon vo wattoch; 2.2. Tieto označenia musia byť dobre čitateľné a nezmazateľné a musia byť umiestnené na svietiacej ploche alebo na jednej zo svietiacich plôch zariadenia. Keď je zariadenie namontované na vozidle musia byť viditeľné zvonka. 2.3. Na každom zariadení musí byť dostatočne veľké miesto pre značku typového schválenia komponentu. Toto miesto sa vyznačí na výkresoch uvedených v dodatku 1. 3. UDELENIE ES TYPOVÉHO SCHVÁLENIA KOMPONENTU 3.1. Ak sú príslušné požiadavky splnené, udelí sa ES typové schválenie podľa článku 4 ods.3 a prípadne 4 ods.4 smernice 70/156/EHS. 3.2. Vzor osvedčenia o ES typovom schválení je uvedený v dodatku 2. 3.3. Každému schválenému typu svetla na osvetlenie zadnej registračnej tabuľky sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu svetla na osvetlenie zadnej registračnej tabuľky. 3.4. Keď sa ES typové schválenie komponentu požaduje pre typ zariadenia na osvetlenie a svetelnú signalizáciu, ktoré obsahuje svetlo na osvetlenie zadnej registračnej tabuľky a iné svietidlá, môže sa prideliť jediné ES typové schvaľovacie číslo komponentu za predpokladu, že svetlo na osvetlenie zadnej registračnej tabuľky spĺňa požiadavky tejto smernice a že každé z ostatných svietidiel tvoriacich časť zariadenia na osvetlenie a svetelnú signalizáciu, pre ktoré sa ES typové schválenie komponentu požaduje, spĺňa požiadavky príslušnej platnej smernice. 4. ZNAČKA ES TYPOVÉHO SCHVÁLENIA 4.1. Okrem označenia uvedeného v položke 2.1, musí byť každé svetlo na osvetlenie zadnej registračnej tabuľky zhodné s typom schváleným podľa tejto smernice, označené značkou ES typového schválenia. 4.2. Táto značka sa skladá: 4.2.1. z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil: 1 pre Nemecko 2 pre Francúzsko 3 pre Taliansko 4 pre Holandsko 5 pre Švédsko 6 pre Belgicko 9 pre Španielsko 11 pre Spojené kráľovstvo 12 pre Rakúsko 13 pre Luxembursko 17 pre Fínsko 18 pre Dánsko 21 pre Portugalsko 23 pre Grécko IRL pre Írsko; 4.2.2. zo "základného schvaľovacieho čísla" nachádzajúceho sa tesne pri obdĺžniku a obsiahnutého v oddieli 4 typového schvaľovacieho čísla uvedeného v prílohe VII smernice 70/156/EHS, pred ktorým sú dve čísla udávajúce poradové číslo pridelené najnovšej väčšej technickej zmene smernice 76/760/EHS k dátumu, v ktorom bolo EHS typové schválenie udelené. V tejto smernici je poradové číslo 00; 4.2.3. z doplnkového symbolu ‚L‘. 4.3. Značka ES typového schválenia komponentu sa pripevní na rozptylové sklo alebo na jednom z rozptylových skiel tak, aby bola nezmazateľná a zreteľne čitateľná aj po namontovaní svietidiel na vozidlo. 4.4. Vzory značky ES typového schválenia komponentu sú uvedené v doplnku 3, na obrázku 1. 4.5. Keď sa podľa položky 3.4 vyššie vydá jediné číslo ES typového schválenia komponentu pre typ zariadenia na osvetlenie a svetelnú signalizáciu, ktorý obsahuje svetlo na osvetlenie zadnej registračnej tabuľky a iné svietidlá, môže sa pripevniť jediná značka ES typového schválenia komponentu, ktorá sa skladá: 4.5.1. z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil (pozri položku 4.2.1); 4.5.2. zo základného schvaľovacieho čísla (pozri položku 4.2.2, prvá polovica vety); 4.5.3. prípadne z požadovanej šípky, pokiaľ ide o súpravu svietidiel ako celok. 4.6. Táto značka sa môže umiestniť kdekoľvek na svietidlách, ktoré sú skupinové, združené alebo vzájomne zlúčené za predpokladu, že 4.6.1. je viditeľná po namontovaní svietidiel; 4.6.2. žiadny z komponentov skupinových, združených alebo vzájomne zlúčených svietidiel, cez ktorý prechádza svetlo, sa nemôže odstrániť bez toho, aby nebola súčasne odstránená aj schvaľovacia značka. 4.7. Pre každé svietidlo sa vyznačí príslušný identifikačný symbol zodpovedajúci každej smernici, podľa ktorej bolo číslo ES typového schválenia komponentu udelené, spolu s poradovým číslom (pozri položka 4.2.2, druhá polovica vety) a podľa potreby písmeno "D" a požadovaná šípka: 4.7.1. buď na príslušnej ploche výstupu svetla; 4.7.2. alebo v skupine tak, aby každé zo skupinových, združených alebo vzájomne zlúčených svietidiel mohlo byť jasne identifikované. 4.8. Rozmery komponentov tejto značky nesmú byť menšie než minimálne rozmery špecifikované pre jednotlivé značky rôznymi smernicami, podľa ktorých bolo ES typové schválenie komponentu udelené 4.9. Príklady značky ES typového schválenia komponentu pre svietidlá, ktoré sú skupinové, združené alebo vzájomne zlúčené s inými svietidlami, sú uvedené v doplnku 3, na obrázku 2. 5. MODIFIKÁCIE TYPU A ZMENY SCHVÁLENIA 5.1. V prípade modifikácií typu schváleného podľa tejto smernice, sa uplatňujú ustanovenia článku 5 smernice 70/156/EHS. 6. ZHODA VÝROBY 6.1. Vo všeobecnosti sa opatrenia na zabezpečenie zhody výroby prijmú v súlade s ustanoveniami uvedenými v článku 10 smernice 70/156/EHS. 6.2. Jas B ktoréhokoľvek zariadenia vybraného náhodne zo sériovej výroby, nesmie byť nižší než 2 cd/m2, a v rovnici pre gradient sa môže koeficient 2 nahradiť koeficientom 3 (pozri odsek 9 dokumentu uvedeného v položke 2.1 prílohy II k tejto smernici). Doplnok 1 Tieto informácie, pokiaľ prichádzajú do úvahy, musia byť dodané trojmo a musia obsahovať zoznam. Akékoľvek výkresy musia byť dostatočne podrobné, dodané vo vhodnom merítku na formáte A4, alebo musia byť zložené na formát A4. Prípadné fotografie, musia byť dostatočne podrobné. Ak systémy, komponenty alebo samostatné technické jednotky majú elektronicky riadené funkcie, musia byť dodané informácie týkajúce sa ich výkonu. 0. VŠEOBECNE 0.1. Značka (obchodný názov výrobcu):… 0.2. Typ a všeobecné obchodné označenie(ia):… 0.5. Názov a adresa výrobcu:… 0.7. V prípade komponentov a samostatných technických jednotiek umiestnenie a spôsob pripevnenia ES schvaľovacej značky:… 0.8. Adresa(y) montážneho(ych) závodu(ov):… 1. POPIS ZARIADENIA 1.1. Typ zariadenia:… 1.1.1. Funkcia(e) zariadenia:… 1.1.2. Kategória alebo trieda zariadenia:… 1.1.3. Farba vyžarovaného alebo odrážaného svetla:… 1.2. Dostatočne podrobné výkresy, umožňujúce identifikáciu typu zariadenia a zobrazujúce 1.2.1. v akej geometrickej polohe sa má zariadenie montovať na vozidlo (neplatí pre svetlo na osvetlenie zadnej registračnej tabuľky):… 1.2.2. os pozorovania považovanú v testoch za referenčnú os (horizontálny uhol H = 0°, vertikálny uhol V = 0°) a bod považovaný v uvedených testoch za referenčný stred (neplatí pre odrazové sklá a svetlá na osvetlenie zadnej registračnej tabuľky):… 1.2.3. miesto určené pre značku ES typového schválenia komponentu:… 1.2.4. u svetiel na osvetlenie zadnej registračnej tabuľky, v akej geometrickej polohe sa má zariadenie montovať vzhľadom k miestu, ktoré zaberá registračná tabuľka a obrys príslušnej osvetlenej plochy:… 1.2.5. u svetlometov a predného hmlového svetlometu, čelný pohľad na svietidlá s podrobnosťami o ryhovaní rozptylového skla, ak je, a priečny rez:… 1.3. Stručný technický popis udávajúci najmä, s výnimkou svietidiel s nevymeniteľnými zdrojmi svetla, kategóriu alebo kategórie predpísaných zdrojov svetla, ktoré musia patriť medzi kategórie obsiahnuté v smernici 76/761/EHS (neplatí pre odrazové sklá):… … 1.4. Špecifické informácie: 1.4.1. U svetiel na osvetlenie zadnej registračnej tabuľky údaj o tom, či je zariadenie určené na osvetlenie širokej/vysokej/širokej aj vysokej tabuľky:… 1.4.2. U svetlometov, 1.4.2.1. informácia o tom, či je svetlomet určený pre stretávacie svetlo aj diaľkové svetlo, alebo len pre jednu z týchto funkcií:… 1.4.2.2. v prípade, že svetlomet je určený pre stretávacie svetlo informáciu o tom, či je určený pre ľavostrannú i pravostrannú premávku alebo buď pre ľavostrannú alebo len pre pravostrannú premávku:… 1.4.2.3. ak je svetlomet vybavený nastaviteľným odrážačom, vyznačenie montážnej(ych) polohy (polôh) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(ách):… 1.4.3. U obrysových svetiel, brzdových svetiel a ukazovateľov smeru, 1.4.3.1. či sa zariadenie môže používať aj v súprave dvoch svietidiel rovnakej kategórie:… 1.4.3.2. v prípade zariadenia s dvoma hladinami svietivosti (brzdové svetlá a ukazovatele smeru kategórie 2b), schéma usporiadania a špecifikácia charakteristík systému zabezpečujúceho dve hladiny svietivosti:… 1.4.4. U spätných odrazových skiel, stručný popis udávajúci technické špecifikácie materiálov odrazovej optickej jednotky:… 1.4.5. U spätných svetlometov údaj o tom, či je zariadenie určené na montáž na vozidlo výhradne vo dvojici:… Dodatok 2 OSVEDČENIE O ES TYPOVOM SCHVÁLENÍ Pečiatka úradu Oznámenie týkajúce sa: - typového schválenia [1] - rozšírenia typového schválenia [2] - odmietnutia typového schválenia [3] - odobratia typového schválenia [4] typu vozidla/komponentu/samostatnej technickej jednotky [5] s ohľadom na smernicu 76/760/EHS, naposledy zmenenú a doplnenú smernicou …/…/ES Číslo typového schválenia:… Dôvod rozšírenia:… ODDIEL I 0.1. Značka (obchodný názov výrobcu):… 0.2. Typ a všeobecný(é) obchodný(é) popis(y):… 0.3. Prostriedky identifikácie typu, ak sú vyznačené na vozidle/komponente//samostatnej technickej jednotke [6] [7]:… … 0.3.1. Umiestnenie takéhoto označenia:… 0.4. Kategória vozidla [8] [9].… 0.5. Meno a adresa výrobcu:… 0.7. V prípade komponentov a samostatných technických jednotiek umiestnenie a spôsob pripevnenia značky ES typového schválenia:… 0.8. Adresa(y) montážneho(ych) závodu(ov):… ODDIEL II 1. Doplňujúce informácie (kde je to aplikovateľné) pozri dodatok 2. Technická služba, zodpovedná za vykonanie testov:… 3. Dátum protokolu o teste:… 4. Číslo protokolu o teste:… 5. Poznámky (pokiaľ sú): pozri dodatok 6. Miesto:… 7. Dátum:… 8. Podpis:… 9. Prikladá sa číslo informačnej zložky uloženej schvaľovacím orgánom, ktorá sa môže na požiadanie poskytnúť. 1. DOPLNKOVÉ INFORMÁCIE 1.1 Kde je to aplikovateľné uviesť pre každé svietidlo 1.1.1 Kategóriu(e) zariadenia(í):… 1.1.2 Počet a kategóriu zdrojov svetla (neplatí pre odrazové sklá) [10]:… 1.1.3 Farbu vyžarovaného alebo odrážaného svetla:… 1.1.4 Schválenie udelené pre zariadenie používané výhradne ako náhradný diel na vozidlách, ktoré sú už v prevádzke: Áno/Nie [11] 1.2 Špecifické informácie pre niektoré typy zariadenia na osvetlenie a svetelnú signalizáciu:… 1.2.1. U spätných odrazových skiel: Izolovane od/Ako časti súpravy zariadení [12]… 1.2.2. U svetiel na osvetlenie zadnej registračnej tabuľky: Zariadenie na osvetlenie širokej/vysokej tabuľky [13]:… 1.2.3. U svetlometov: Ak je svetlomet vybavený nastaviteľným odrážačom, montážna(e) poloha(y) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(ách):… 1.2.4 U spätných svetlometov: Toto zariadenie sa montuje na typ vozidla výhradne ako časť dvojice: Áno/Nie [14]… 5. POZNÁMKY 5.1 Výkresy 5.1.1 U svetiel na osvetlenie zadnej registračnej tabuľky: pripojený výkres č … zobrazuje geometrickú polohu, v akej sa má zariadenie namontovať vo vzťahu k miestu určenému pre registračnú tabuľku a obrys príslušnej osvetlenej plochy; 5.1.2 U odrazového skla: pripojený výkres č … zobrazuje geometrickú polohu, v akej sa má zariadenie namontovať na vozidlo; 5.1.3 U všetkých ostatných zariadení na osvetlenie a svetelnú signalizáciu: pripojený výkres č … zobrazuje geometrickú polohu, v akej sa má zariadenie namontovať na vozidlo, referenčnú os a referenčný stred zariadenia; 5.2 U svetlometov: spôsob prevádzky počas testu (položka 5.2.3.9 prílohy I k smernici 76/761/EHS):… Dodatok 3 VZORY ZNAČIEK ES TYPOVÉHO SCHVÁLENIA KOMPONENTU +++++ TIFF +++++ Zariadenie označené značkou ES typového schválenia komponentu zobrazenou vyššie, je svetlo na osvetlenie zadnej registračnej tabuľky, typovo schválené v Nemecku (e1) podľa tejto smernice (00) pod základným schvaľovacím číslom 1471. +++++ TIFF +++++ +++++ TIFF +++++ +++++ TIFF +++++ Poznámky: Tri vzory schvaľovacích značiek, vzory A, B a C predstavujú tri možné varianty označenia zariadenia na osvetlenie a svetelnú signalizáciu v prípade, keď dve a viac svietidiel sú časťou rovnakej súpravy skupinových, združených alebo vzájomne zlúčených svietidiel. Táto schvaľovacia značka udáva, že zariadenie bolo schválené v Nemecku (e1) pod základným schvaľovacím číslom 1712 a zahŕňa: - odrazové sklo triedy IA schválené podľa smernice 76/757/EHS (Ú. v. ES L 262, 27.9.1976, str. 32), číslo série zmeny 02; - zadný ukazovateľ smeru kategórie 2a schválený podľa smernice 76/759/EHS (Ú. v. ES L 262, 27.9.1976, str. 71), číslo série zmeny 01; - zadné červené obrysové svetlo (R) schválené podľa prílohy II k smernici 76/758/EHS (Ú. v. ES L 262, 27.9.1976, str. 54), číslo série zmeny 02; - zadné hmlové svetlo (F) schválené podľa smernice 77/538/EHS (Ú. v. ES L 220, 29.8.1977, str. 60), poradové číslo zmeny 00; - spätný svetlomet (AR) schválené podľa smernice 77/539/EHS (Ú. v. ES L 220, 29.8.1977, str. 72), číslo série zmeny 00; - brzdové svetlo s dvoma hladinami svietivosti (S2) schválené podľa prílohy II k smernici 76/758/EHS, číslo série zmeny 02; - svetlo na osvetlenie zadnej registračnej tabuľky (L) schválené podľa smernice 76/760/EHS, číslo série zmeny 00; PRÍLOHA II ROZSAH PLATNOSTI A TECHNICKÉ POŽIADAVKY 1. ROZSAH PLATNOSTI Táto smernica sa uplatňuje pre svetlá na osvetlenie zadnej registračnej tabuľky motorových a ich prípojných vozidiel. 2. TECHNICKÉ POŽIADAVKY 2.1 Platné technické požiadavky uvedené v bodoch 1 a 5 až 9 a prílohách 3 až 5 nariadenia EHK OSN č. 4, ktoré pozostávajú z konsolidovaného znenia týchto dokumentov: - Nariadenie v pôvodnom znení (00) [1]; - Doplnok 1 k Nariadeniu č. 4 [2], - Doplnok 2 k Nariadeniu č. 4 [3], - Doplnok 3 a 4 k Nariadeniu č. 4 [4], - Doplnok 5 k Nariadeniu č. 4 [5]. okrem nasledovného: 2.1.1 Odkaz na "Nariadenie č. 48" sa rozumie ako odkaz na "smernicu 76/756/EHS". 2.1.2 Odkaz na "Nariadenie č. 37" sa rozumie ako odkaz na "prílohu VII k smernici 76/761/EHS". " [1] Nehodiace sa prečiarknuť. [2] Nehodiace sa prečiarknuť. [3] Nehodiace sa prečiarknuť. [4] Nehodiace sa prečiarknuť. [5] Nehodiace sa prečiarknuť. [6] Nehodiace sa prečiarknuť. [7] Ak prostriedky identifikácie typu obsahujú znaky, ktoré nie sú relevantné popisu vozidla, komponentu alebo samostatnej technickej jednotky, pre ktoré platí toto osvedčenie o typovom schválení, také znaky majú byť v dokumentácii zastúpené symbolom: "?" (napr. ABC??123??). [8] Nehodiace sa prečiarknuť. [9] Ako je definované v prílohe II A k smernici 70/156/EHS [10] Pre svietidlá s nevymeniteľným zdrojom svetla, uveďte počet zdrojov svetla a ich celkový výkon vo wattoch. [11] Nehodiace sa prečiarknuť. [12] Nehodiace sa prečiarknuť. [13] Nehodiace sa prečiarknuť. [14] Nehodiace sa prečiarknuť. [1] [2] [3] [4] [5] TRANS/WP29/447.“ --------------------------------------------------